CELEX: 32022R0876
Language: ro
Date: 2022-06-03 00:00:00
Title: Regulamentul de punere în aplicare (UE) 2022/876 al Consiliului din 3 iunie 2022 privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei

3.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 153/1
               
            
         REGULAMENTUL DE PUNERE ÎN APLICARE (UE) 2022/876 AL CONSILIULUI
         din 3 iunie 2022
         privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 765/2006 al Consiliului din 18 mai 2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei (1), în special articolul 8a alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 mai 2006, Consiliul a adoptat Regulamentul (CE) nr. 765/2006.
                  
               
                     (2)
                  
                  
                     Având în vedere gravitatea situației din Belarus și continua violare a drepturilor omului și represiune a societății civile și a opoziției democratice, 12 persoane fizice și opt entități ar trebui să fie incluse pe lista persoanelor fizice și juridice, a entităților și a organismelor cărora li se aplică măsurile restrictive care figurează în anexa I la Regulamentul (CE) nr. 765/2006.
                  
               
                     (3)
                  
                  
                     Prin urmare, Regulamentul (CE) nr. 765/2006 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 765/2006 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2022.
            
               
                  Pentru Consiliu
               
               
                  Președintele
               
               C. COLONNA
            
         
         
            (1)  JO L 134, 20.5.2006, p. 1.
      
      
         
            ANEXĂ
            Anexa I la Regulamentul (CE) nr. 765/2006 se modifică după cum urmează:
            
                        1.
                     
                     
                        Următoarele persoane fizice se adaugă în tabelul „A. Persoanele fizice menționate la articolul 2 alineatul (1)”:
                        
                                     
                                 
                                 
                                    Nume
                                    (Transliterare din ortografia belarusă) (Transliterare din ortografia rusă)
                                 
                                 
                                    Nume
                                    (ortografia belarusă)
                                    (ortografia rusă)
                                 
                                 
                                    Informații de identificare
                                 
                                 
                                    Motivele înscrierii pe listă
                                 
                                 
                                    Data includerii pe listă
                                 
                              
                                    „184.
                                 
                                 
                                    Ihar Vasilievich KARPENKA
                                    Igor Vasilievich KARPENKO
                                 
                                 
                                    Iгар Васiльевiч КАРПЕНКА
                                    Игорь Васильевич КАРПЕНКО
                                 
                                 
                                    Funcția (funcțiile): președintele Comisiei Centrale a Republicii Belarus privind Alegerile și Organizarea de Referendumuri Republicane
                                    Data nașterii: 28.4.1964
                                    Sex: masculin
                                    Cetățenie: belarusă
                                 
                                 
                                    Ocupând funcția de președinte al Comisiei Centrale a Republicii Belarus privind Alegerile și Organizarea de Referendumuri Republicane începând cu 13 decembrie 2021, Ihar Karpenka este responsabil de organizarea și desfășurarea referendumului constituțional din 27 februarie 2022, care nu respectă standardele internaționale privind statul de drept, democrația și drepturile omului și nu îndeplinește criteriile stabilite de Comisia de la Veneția. În special, procesul de elaborare nu a fost transparent și nu a implicat societatea civilă sau opoziția democratică în exil.
                                    Prin urmare, este responsabil de subminarea gravă a democrației și a statului de drept în Belarus.
                                 
                                 
                                    3.6.2022
                                 
                              
                                    185.
                                 
                                 
                                    Dzmitry Aliakseevich ALEKSIN
                                    Dmitry Alexeevich OLEKSIN
                                 
                                 
                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН
                                 
                                 
                                    Funcția (funcțiile): fiul lui Aliaksey Aleksin, acționar al Belneftgaz, Energo-Oil și Grantlo (fostă Energo-Oil-Invest)
                                    Data nașterii: 25.4.1987
                                    Sex: masculin
                                    Cetățenie: belarusă
                                 
                                 
                                    Dzmitry Aleksin este fiul lui Aliaksei Aleksin, un om de afaceri important din Belarus. În 2021, a devenit coproprietar al unor societăți deținute de tatăl său sau asociate cu acesta, printre care Energo-Oil, Belneftgaz și Grantlo (fostă Energo-Oil-Invest). Societățile respective au beneficiat de tratament preferențial pe baza decretelor prezidențiale semnate de Aleksandr Lukașenko: Inter Tobacco a primit privilegii exclusive pentru a importa produse din tutun în Belarus, în timp ce Belneftgaz a fost desemnată operator național de monitorizare a tranzitului.
                                    Prin urmare, acesta profită de pe urma regimului Lukașenko.
                                 
                                 
                                    3.6.2022
                                 
                              
                                    186.
                                 
                                 
                                    Vital Aliakseevich ALEKSIN
                                    Vitaliy Alexeevich OLEKSIN
                                 
                                 
                                    Вiталь Аляксеевiч АЛЯКСIН
                                    Виталий Алексеевич ОЛЕКСИН
                                 
                                 
                                    Funcția (funcțiile): fiul lui Aliaksey Aleksin, acționar al Belneftgaz, Energo-Oil și Grantlo (fostă Energo-Oil-Invest)
                                    Data nașterii: 29.8.1997
                                    Sex: masculin
                                    Cetățenie: belarusă
                                 
                                 
                                    Vital Aleksin este fiul lui Aliaksei Aleksin, un om de afaceri important din Belarus. În 2021, a devenit coproprietar al unor societăți deținute de tatăl său sau asociate cu acesta, printre care Energo-Oil, Belneftgaz și Grantlo (fostă Energo-Oil-Invest). Societățile respective au beneficiat de tratament preferențial pe baza decretelor prezidențiale semnate de Aleksandr Lukașenko: Inter Tobacco a primit privilegii exclusive pentru a importa produse din tutun în Belarus, în timp ce Belneftgaz a fost desemnată operator național de monitorizare a tranzitului.
                                    Prin urmare, acesta profită de pe urma regimului Lukașenko.
                                 
                                 
                                    3.6.2022
                                 
                              
                                    187.
                                 
                                 
                                    Bogoljub KARIĆ
                                 
                                 
                                    Богољуб КАРИЋ
                                    Боголюб КАРИЧ
                                 
                                 
                                    Funcția (funcțiile): om de afaceri și politician sârb, asociat cu societatea Dana Holdings
                                    Data nașterii: 17.1.1954
                                    Locul nașterii: Peja/Pec, Kosovo
                                    Sex: masculin
                                    Cetățenie: sârbă
                                    Număr pașaport: 012830978 (valabil până la 27.12.2026)
                                 
                                 
                                    Bogoljub Karić este om de afaceri și politician sârb. Împreună cu membrii familiei sale, a dezvoltat o rețea de societăți imobiliare în Belarus și a cultivat o rețea de contacte cu familia lui Aleksandr Lukașenko. În special, a fost asociat îndeaproape cu societatea Dana Holdings și cu fosta filială a acesteia, Dana Astra, și se pare că a reprezentat entitățile respective în cadrul unor întâlniri cu Lukașenko. Proiectul Minsk World, care a fost elaborat de o societate asociată cu Karić, a fost descris de Lukașenko drept «un exemplu de cooperare al lumii slavone». Datorită relațiilor strânse respective cu Lukașenko și cu anturajul său, societățile asociate cu Karić au beneficiat de tratament preferențial din partea regimului Lukașenko, inclusiv de facilități fiscale și de parcele de teren pentru dezvoltare imobiliară.
                                    Profită, prin urmare, de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    188.
                                 
                                 
                                    Andrii SICH
                                    Andrey SYCH
                                 
                                 
                                    Андрiй СИЧ
                                    Андрей СЫЧ
                                 
                                 
                                    Funcția (funcțiile): unul dintre animatorii programului «Platform» difuzat de postul de televiziune de stat «Belarus 1»
                                    Membru al organizației «Rusj molodaja»
                                    Data nașterii: 20.9.1990
                                    Locul nașterii: Belarus
                                    Sex: masculin
                                    Cetățenie: belarusă
                                 
                                 
                                    Andrii Sich este coanimator al programului «Platform» difuzat de postul de televiziune de stat «Belarus 1». În această funcție, a sprijinit discursurile regimului care vizează să discrediteze mass-media independentă, să submineze democrația și să justifice represiunea. A sprijinit discursul regimului Lukașenko cu privire la intențiile statelor occidentale de a organiza o lovitură de stat în Belarus și a solicitat pedepse severe pentru persoanele presupuse a fi implicate, sprijinind campania de dezinformare cu privire la relele tratamente aplicate migranților care au sosit în Uniune din Belarus și promovând imaginea mass-mediei independente ca fiind agenți aflați sub influență străină, ale căror activități ar trebui restrânse.
                                    Sprijină, prin urmare, regimul Lukașenko.
                                 
                                 
                                    3.6.2022
                                 
                              
                                    189.
                                 
                                 
                                    Dzianis Aliaksandravich MIKUSHEU
                                    Denis Alexandrovich MIKUSHEV
                                 
                                 
                                    Дзянiс Аляксандравiч МIКУШЭЎ
                                    Денис Александрович МИКУШЕВ
                                 
                                 
                                    Funcția (funcțiile): șeful Departamentului de supraveghere a respectării legii de hotărârile judecătorești pronunțate în cauze penale de pe lângă Parchetul din regiunea/oblastul Gomel; consilier juridic principal.
                                    Data nașterii: 21.3.1980
                                    Sex: masculin
                                    Cetățenie: belarusă
                                 
                                 
                                    Dzianis Mikusheu este șeful Departamentului de supraveghere a respectării legii de hotărârile judecătorești pronunțate în cauze penale de pe lângă Parchetul din regiunea/oblastul Gomel și consilier juridic principal. În această funcție, este responsabil de lansarea urmăririi penale împotriva lui Siarhei Tsikhanouski, a lui Artsiom Sakau, a lui Dzmitry Papou, a lui lhar Losik, a lui Uladzimir Tsyhanovich și a lui Mikalai Statkevich. A contribuit la deținerea arbitrară a lui Siarhei Tsikhanouski, astfel cum o ilustrează raportul Grupului de lucru privind detenția arbitrară al Consiliului pentru Drepturile Omului.
                                    Prin urmare, este responsabil de încălcări grave ale drepturilor omului și de subminarea statului de drept, precum și pentru represiunea împotriva societății civile și a opoziției democratice.
                                 
                                 
                                    3.6.2022
                                 
                              
                                    190.
                                 
                                 
                                    Mikalai Ivanavich DOLIA
                                    Nikolai Ivanovich DOLYA
                                 
                                 
                                    Мiĸалай Iванавiч ДОЛЯ
                                    Ниĸолай Иванович ДОЛЯ
                                 
                                 
                                    Funcția (funcțiile): judecător la Judecătoria regiunii Gomel
                                    Data nașterii: 3.7.1979
                                    Sex: masculin
                                    Cetățenie: belarusă
                                    Carte de identitate: 3070379H041PBI
                                 
                                 
                                    Mikalai Dolia este judecător la Judecătoria regiunii Gomel. În această funcție, este responsabil de condamnarea lui Siarhei Tsikhanouski, a lui Artsiom Sakau, a lui Dzmitry Papou, a lui lhar Losik, a lui Uladzimir Tsyhanovich și a lui Mikalai Statkevich la pedepse cu închisoarea disproporționat de lungi. A contribuit la deținerea arbitrară a lui Siarhei Tsikhanouski, astfel cum o ilustrează raportul Grupului de lucru privind detenția arbitrară al Consiliului pentru Drepturile Omului.
                                    Prin urmare, este responsabil de încălcări grave ale drepturilor omului și de subminarea statului de drept, precum și pentru represiunea împotriva societății civile și a opoziției democratice.
                                 
                                 
                                    3.6.2022
                                 
                              
                                    191.
                                 
                                 
                                    Andrei Yauhenavich PARSHYN
                                    Andrei Yevgenevich PARSHIN
                                 
                                 
                                    Андрэй Яўгенавiч ПАРШЫН
                                    Андрей Евгеньевич ПАРШИН
                                 
                                 
                                    Funcția (funcțiile): șeful Departamentului principal pentru combaterea criminalității organizate și a corupției din Belarus (GUBOPiK)
                                    Data nașterii: 19.2.1974
                                    Adresa: 4A Skryganova St., Apt. 211, Minsk, Belarus
                                    Sex: masculin
                                    Cetățenie: belarusă
                                 
                                 
                                    Andrei Parshyn este șeful Departamentului principal pentru combaterea criminalității organizate și a corupției (GUBOPiK) din cadrul Ministerului Afacerilor Interne, începând din 2021. GUBOPiK este unul dintre principalele organisme responsabile pentru persecuția politică exercitată în Belarus, care include arestări arbitrare și ilegale și rele tratamente, chiar tortură, îndreptate împotriva activiștilor și membrilor societății civile.
                                    GUBOPiK a publicat pe profilul său Telegram videoclipuri cu mărturisiri forțate făcute de activiști belaruși și de simpli cetățeni, divulgându-le publicului larg belarus și folosindu-le drept instrument de presiune politică. GUBOPiK l-a reținut, de asemenea, pe Mark Bernstein, unul dintre principalii redactori de limbă rusă ai enciclopediei Wikipedia, pentru publicarea de informații privind agresiunea Rusiei împotriva Ucrainei, catalogate drept «știri false» îndreptate împotriva Rusiei.
                                    Prin urmare, Andrei Parshyn este responsabil de încălcări grave ale drepturilor omului și pentru represiunea împotriva societății civile din Belarus.
                                 
                                 
                                    3.6.2022
                                 
                              
                                    192.
                                 
                                 
                                    Ihar Piatrovich TUR
                                    Igor Petrovich TUR
                                 
                                 
                                    Iгар Пятровiч ТУР
                                    Игорь Петрович ТУР
                                 
                                 
                                    Funcția (funcțiile): angajat al postului de televiziune de stat «ONT», redactor și prezentator al mai multor programe («Propaganda», «De completat»);
                                    Data nașterii: 26.3.1989
                                    Locul nașterii: Grodno/Hrodna, Belarus
                                    Sex: masculin
                                    Cetățenie: belarusă
                                 
                                 
                                    Ihar Tur este angajat al postului de televiziune de stat «ONT» și unul dintre principalii propagandiști ai regimului Lukașenko. Este gazda programului «Propaganda», în care incită la violență, îi discreditează pe activiștii opoziției și promovează materiale video cu mărturisiri forțate din partea prizonierilor politici. Este autor al unei serii de relatări false cu privire la protestele opoziției belaruse și de dezinformări cu privire la evenimentele din Uniune și cu privire la atacuri la adresa societății civile. Este totodată vinovat de răspândirea de informații false și de mesaje online care incită la violență. Aleksandr Lukașenko i-a acordat o medalie pentru activitatea sa în mass-media.
                                    Prin urmare, acesta profită de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    193.
                                 
                                 
                                    Lyudmila Leanidauna HLADKAYA
                                    Lyudmila Leonidovna GLADKAYA
                                 
                                 
                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ
                                 
                                 
                                    Funcția (funcțiile): corespondentă specială a ziarului «SB Belarus Segodnya», prezentatoare la postul de televiziune de stat «Belarus 1»
                                    Data nașterii: 30.6.1983
                                    Adresa: 8A Vodolazhsky St., apt. 45, Minsk, Belarus
                                    Sex: feminin
                                    Cetățenie: belarusă
                                 
                                 
                                    Lyudmila Hladkaya este unul dintre cei mai importanți propagandiști ai regimului Lukașenko. Este angajată a ziarului «SB Belarus Segodnya» și colaboratoare a altor mijloace de informare în masă favorabile regimului, inclusiv a postului de televiziune de stat «Belarus 1». Ea recurge frecvent la discursuri de incitare la ură și la un limbaj jignitor atunci când vorbește de opoziția democratică. A realizat, de asemenea, numeroase «interviuri» cu cetățeni belaruși deținuți pe nedrept, adesea studenți, înfățișându-i în situații umilitoare și ridiculizându-i. A promovat actele de represiune ale aparatului de securitate și a participat la campanii de dezinformare și de manipulare a informațiilor. Ea își exprimă public sprijinul pentru Aleksandr Lukașenko și mândria de a fi în serviciul regimului acestuia. Pentru munca sa, Lukașenko a lăudat-o în public și i-a decernat premii.
                                    Prin urmare, ea beneficiază de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    194.
                                 
                                 
                                    Ryhor Yur'yevich AZARONAK
                                    Grigoriy Yurevich AZARYONOK
                                 
                                 
                                    Рыгор Юр'евiч АЗАРОНАК
                                    Григорий Юрьевич АЗАРЁНОК
                                 
                                 
                                    Funcția (funcțiile): angajat al postului de televiziune de stat «CTV», autor și gazdă a mai multor programe («Mecanismele secrete ale politicii», «Ordinul lui Iuda», «Panopticon»)
                                    Grad: locotenent în rezervă
                                    Data nașterii: 18.10.1995
                                    Locul nașterii: Minsk, Belarus
                                    Sex: masculin
                                    Cetățenie: belarusă
                                 
                                 
                                    Ryhor Azaronak este unul dintre principalii propagandiști ai regimului Lukașenko. Este un comentator politic, autor și gazdă a unor emisiuni de propagandă săptămânale prezentate de postul de televiziune de stat «CTV». În emisiunile sale, a încurajat folosirea violenței împotriva disidenților regimului Lukașenko și a utilizat în mod sistematic un limbaj jignitor în legătură cu activiști, jurnaliști și alți opozanți ai regimului Lukașenko. A primit un premiu și medalia «Pentru curaj» din partea lui Aleksandr Lukașenko.
                                    Prin urmare, acesta profită de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    195.
                                 
                                 
                                    Ivan Ivanavich GALAVATYI
                                    Ivan Ivanovich GOLOVATY
                                 
                                 
                                    Iван Iванавiч ГАЛАВАТЫ
                                    Иван Иванович ГОЛОВАТЫЙ
                                 
                                 
                                    Funcția (funcțiile): director general al societății pe acțiuni «Belaruskali»
                                    Membru al Comitetului permanent al Consiliului Republicii din cadrul Adunării Naționale a Republicii Belarus pentru afaceri externe și securitate națională
                                    Data nașterii: 15.6.1976
                                    Locul nașterii: așezarea Pogost, districtul Soligorsk, provincia Minsk, Belarus
                                    Sex: masculin
                                    Cetățenie: belarusă
                                 
                                 
                                    Ivan Galavatyi este directorul general al întreprinderii de stat Belaruskali, care reprezintă o sursă majoră de venituri și valută pentru regimul Lukașenko. Este membru al Consiliului Republicii din cadrul Adunării Naționale și deține, de asemenea, numeroase alte funcții înalte în Belarus. A primit mai multe premii de stat, inclusiv direct de la Aleksandr Lukașenko, în cursul carierei sale. El este asociat îndeaproape cu Lukașenko și cu membri ai familiei acestuia. Prin urmare, acesta profită de pe urma regimului Lukașenko, pe care îl sprijină.
                                    Angajații Belaruskali care au participat la greve și proteste pașnice în urma alegerilor prezidențiale fraudate din august 2020 din Belarus au fost excluși de la acordarea de prime și concediați. Lukașenko însuși a amenințat că îi va înlocui pe greviști cu mineri din Ucraina. Prin urmare, Ivan Galavatyi este răspunzător de participarea la acțiuni de reprimare a societății civile.
                                 
                                 
                                    3.6.2022”
                                 
                              
                  
                        2.
                     
                     
                        Următoarele persoane juridice se adaugă în tabelul „B. Persoanele juridice, entitățile și organismele menționate la articolul 2 alineatul (1)”:
                        
                                     
                                 
                                 
                                    Nume
                                    (Transliterare din ortografia belarusă)
                                    (Transliterare din ortografia rusă)
                                 
                                 
                                    Nume
                                    (ortografia belarusă)
                                    (ortografia rusă)
                                 
                                 
                                    Informații de identificare
                                 
                                 
                                    Motivele înscrierii pe listă
                                 
                                 
                                    Data includerii pe listă
                                 
                              
                                    „28.
                                 
                                 
                                    Open Joint-Stock Company «Belaruskali» (Societatea deschisă pe acțiuni «Belaruskali»)
                                 
                                 
                                    Адкрытае акцыянернае таварыства «Беларуськалiй»
                                    Открытое акционерное общество «Беларуськалий»
                                 
                                 
                                    Adresa: 5 Korzha St., Soligorsk, 223710 Minsk Region/Oblast, Belarus
                                    Data înregistrării: 23.12.1996
                                    Număr de înregistrare: 600122610
                                 
                                 
                                    Societatea deschisă pe acțiuni Belaruskali este o întreprindere de stat și unul dintre cei mai mari producători de potasă din lume, asigurând 20 % din exporturile de potasă la nivel mondial. Ca atare, aceasta reprezintă o sursă majoră de venituri și de valută pentru regimul Lukașenko. Aleksandr Lukașenko a descris întreprinderea drept «patrimoniu național, o sursă de mândrie, unul dintre pilonii exporturilor belaruse». Prin urmare, Belaruskali beneficiază de pe urma regimului Lukașenko, pe care îl sprijină.
                                    Angajații Belaruskali care au participat la greve și proteste pașnice în urma alegerilor prezidențiale fraudate din august 2020 din Belarus au fost intimidați și concediați de conducerea societății. Lukașenko însuși a amenințat că îi va înlocui pe greviști cu mineri din Ucraina. Prin urmare, Belaruskali este răspunzătoare pentru reprimarea societății civile în Belarus și sprijină regimul Lukașenko.
                                 
                                 
                                    3.6.2022
                                 
                              
                                    29.
                                 
                                 
                                    Societatea pe acțiuni «Belarusian Potash Company»
                                 
                                 
                                    ААТ «Беларуская калiйная кампанiя»
                                    ОАО «Белорусская калийная компания»
                                 
                                 
                                    Adresa: 35 Masherova Ave., 220002 Minsk, Belarus,
                                    Data înregistrării: 13.9.2013
                                    Număr de înregistrare: 192050251
                                    Tel. +375 (17) 309-30-10; +375 (17) 309-30-30
                                    E-mail: info@belpc.by
                                 
                                 
                                    Societatea pe acțiuni Belarusian Potash Company este divizia pentru export a întreprinderii de stat producătoare de potasă a Belarusului. Belaruskali reprezintă una dintre cele mai importante surse de venituri pentru regimul Lukașenko. Livrările societății Belarusian Potash Company reprezintă 20 % din exporturile de potasă la nivel mondial.
                                    Statul garantează drepturile de monopol ale Belarusian Potash Company în ceea ce privește exportul de îngrășăminte potasice. Datorită tratamentului preferențial din partea autorităților belaruse, societatea obține venituri substanțiale. Prin urmare, Belarusian Potash Company beneficiază de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    30.
                                 
                                 
                                    Societatea cu răspundere limitată «Inter Tobacco»
                                 
                                 
                                    Таварыства з абмежаванай адказнасцю «Iнтэр Табак»
                                    Общество с ограниченной ответственностью «Интер Тобако»
                                 
                                 
                                    Adresa: 131 Novodvorskiy village, Novodvorskiy village council, Minsk District, 223016 Minsk Region/Oblast, Belarus (Minsk Free Economic Zone)
                                    Data înregistrării: 10.10.2002
                                    Număr de înregistrare: 808000714
                                 
                                 
                                    Societatea cu răspundere limitată Inter Tobacco își desfășoară activitatea în cadrul industriei producătoare de tutun din Belarus. Deține o cotă semnificativă din profitabila piață internă a țigărilor din Belarus. Societății i s-a acordat privilegiul exclusiv de a importa produse din tutun în Belarus, pe baza unui decret semnat de Alexandr Lukașenko. În plus, Lukașenko a emis un decret prezidențial prin care au fost redefinite limitele capitalei Belarusului, Minsk, în vederea excluderii unor terenuri pentru fabrica Inter Tobacco, probabil din motive legate de evaziunea fiscală. Inter Tobacco aparține lui Alexei Oleksin și unor membri ai familiei sale apropiate (este deținută de societatea Energo-Oil, care aparține lui Oleksin).
                                    Prin urmare, Inter Tobacco beneficiază de pe urma regimului Lukașenko.
                                 
                                 
                                    3.6.2022
                                 
                              
                                    31.
                                 
                                 
                                    Open Joint-Stock Company «Naftan» (Societatea deschisă pe acțiuni «Naftan»)
                                 
                                 
                                    Адкрытае акцыянернае таварыства «НАФТАН»
                                    Открытое акционерное общество «НАФТАН»
                                 
                                 
                                    Adresa: Novopolotsk 1, 211440 Vitebsk Region/Oblast, Belarus
                                    Data înregistrării: 1992
                                    Număr de înregistrare: 300042199
                                 
                                 
                                    În calitate de întreprindere de stat, OJSC Naftan reprezintă o sursă majoră de venituri și de valută pentru regimul Lukașenko. Prin urmare, Naftan beneficiază de pe urma regimului Lukașenko, pe care îl sprijină.
                                    Angajații Naftan care au participat la greve și proteste pașnice în urma alegerilor prezidențiale fraudate din august 2020 din Belarus au fost intimidați și concediați de conducerea societății. Prin urmare, Naftan este răspunzătoare pentru reprimarea societății civile în Belarus și sprijină regimul Lukașenko.
                                 
                                 
                                    3.6.2022
                                 
                              
                                    32.
                                 
                                 
                                    Open Joint-Stock Company «Grodno Tobacco Factory Neman» (Societatea deschisă pe acțiuni «Grodno Tobacco Factory Neman»)
                                 
                                 
                                    Адкрытае акцыянернае таварыства «Гродзенская тытунёвая фабрыка Нёман»
                                    Oткрытое акционерное общество «Гродненская табачная фабрика Неман»
                                 
                                 
                                    Adresa: 18, Ordzhonikidze street 230771 Grodno/Hrodna, Belarus
                                    Data înregistrării: 30.12.1996
                                    Număr de înregistrare: 500047627
                                 
                                 
                                    OJSC Grodno Tobacco Factory Neman este o întreprindere de stat belarusă și una dintre sursele majore de venituri pentru regimul Lukașenko. Societatea deține o cotă de 70-80 % din piața tutunului din Belarus. Prin urmare, Grodno Tobacco Factory Neman beneficiază de pe urma regimului Lukașenko, pe care îl sprijină.
                                    Mărcile Grodno Tobacco Factory Neman, fabricate în Belarus, se numără printre țigările care sunt cel mai frecvent introduse ilegal în Uniune ca parte a comerțului lucrativ cu tutun de contrabandă. În sistemul de contrabandă sunt utilizate vagoane de tren aparținând întreprinderilor de stat belaruse Belaruskali și Grodno Azot. Prin urmare, Grodno Tobacco Factory Neman contribuie la facilitarea transferului ilegal de bunuri care fac obiectul unor restricții către teritoriul Uniunii.
                                 
                                 
                                    3.6.2022
                                 
                              
                                    33.
                                 
                                 
                                    Beltamozhservice
                                 
                                 
                                    Рэспублiканскае унiтарнае прадпрыемства «БЕЛМЫТСЭРВIС»
                                    Республиканское унитарное предприятие «БЕЛТАМОЖСЕРВИС»
                                 
                                 
                                    Adresa: 17th km, Minsk Dzerzhinsk highway, administrative building, office 75, Shchomyslitsky s/s, 223049 Minsk Region/Oblast, Belarus
                                    Data înregistrării: 9.6.1999
                                    Număr de înregistrare: 101561144
                                 
                                 
                                    Beltamozhservice este o întreprindere deținută de stat și una din cele mai mari întreprinderi de logistică din Belarus. Ea este strâns asociată cu autoritățile belaruse și este implicată în contrabanda și reexportul de bunuri din Belarus în Rusia. Societatea beneficiază de pe urma legăturilor cu autoritățile din Belarus și asigură venituri semnificative regimului Lukașenko. Prin urmare, Beltamozhservice beneficiază de pe urma regimului Lukașenko, pe care îl sprijină.
                                 
                                 
                                    3.6.2022
                                 
                              
                                    34.
                                 
                                 
                                    Open Joint Stock Company «Managing Company of Holding „Belkommunmash”» (Societatea deschisă pe acțiuni «Managing Company of Holding „Belkommunmash”»)
                                 
                                 
                                    Адкрытае акцыянернае таварыства «Кiруючая кампанiя холдынгу „Белкамунмаш”»
                                    Открытое акционерное общество «Управляющая компания холдинга „Белкоммунмаш”»
                                 
                                 
                                    Adresa: 64B-2 Perekhodnaya St., 220070 Minsk, Belarus
                                    Data înregistrării: 13.8.1991
                                    Număr de înregistrare: 100205408
                                 
                                 
                                    Belkommunmash este un producător belarus de vehicule de transport public. Alexandr Lukașenko promovează afacerile Belkommunmash, garantând respectarea de către societate a obligațiilor sale contractuale față de partenerii săi și utilizându-și influența pentru a sprijini activitatea sa comercială. Prin urmare, Belkommunmash beneficiază de pe urma regimului Lukașenko.
                                    Belkommunmash a concediat lucrători drept represalii ca urmare a protestului acestora împotriva rezultatelor falsificate ale alegerilor prezidențiale din 2020 și, prin urmare, este răspunzătoare pentru reprimarea societății civile și sprijină regimul Lukașenko.
                                 
                                 
                                    3.6.2022
                                 
                              
                                    35.
                                 
                                 
                                    Belteleradio Company / Societatea Națională de Stat de Televiziune și Radio a Republicii Belarus
                                 
                                 
                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания
                                 
                                 
                                    Adresa: 9 Makayonka St., Minsk, Belarus
                                    Data înregistrării: 14.9.1994
                                    Număr de înregistrare: 100717729
                                    Site web: tvr.by
                                 
                                 
                                    Belteleradio Company este societatea de stat de televiziune și radiodifuziune și controlează șapte posturi de televiziune și cinci posturi de radio din Belarus. În urma alegerilor prezidențiale fraudate din august 2020, Belteleradio Company i-a concediat pe lucrătorii protestatari de la canalele mass-media pe care le controlează și i-a înlocuit cu angajați ruși. Prin urmare, Belteleradio Company este răspunzătoare pentru reprimarea societății civile.
                                    Posturile de televiziune și de radio controlate de Belteleradio Company difuzează în mod activ propagandă și sprijină astfel regimul Lukașenko.
                                 
                                 
                                    3.6.2022”